Almás krémes

Közepes méretű tepsibe alufóliát terítek, és megkenem margarinnal. Szépen kirakom a vékonyra vágott almaszeletekkel úgy, hogy fedjék egymást. Megszórom fahéjjal, és ha az alma savanyú, cukorral is. Bekeverem a vizes piskótát, és ráöntöm az almaszeletekre.
Előmelegített sütőben 175 fokon 35 percig sütöm. Közben a pudingport a tejjel megfőzöm, és félreteszem hűlni.
A 15 dkg margarint ugyanannyi porcukorral, vaníliás cukorral és a fahéjjal kikeverem. A kihűlt pudinggal csomómentesre keverem. Ha az almás piskótánk is megsült és kihűlt, kiborítom egy tálcára, lehúzom róla az alufóliát. Visszateszem a tepsibe, persze most már a tészta lesz alul! Rákenem a vaníliás krémet, megszórom reszelt csokival, és tálalhatom is!
Hozzávalók
6 db tojás 
6 evőkanál víz 
12 csapott evőkanál cukor 
12 púpos evőkanál liszt 
fél csomag sütőpor 
6 dl tej 
2 csomag vaníliás puding 
15 dkg sütőmargarin 
15 dkg porcukor 
2 csomag vaníliás cukor 
1 mokkáskanál őrölt fahéj 
5 db alma 
5 dkg sütőmargarin
