Diós hússal töltött alma
A sütőt 160 fokra (gázsütő 1. fokozat) előmelegítjük.
Az almákat megmossuk, tetejüket levágjuk, és a belsejüket kanállal kikaparjuk. Az ehető szép részeket összevágjuk, és félre tesszük. Az almákat tepsibe tesszük, és a sütőben 5 percig sütjük.
A húst megmossuk, csíkokra vágjuk. A paprikát megmossuk, kimagozzuk, szintén csíkokra vágjuk. A pórét megtisztítjuk, fél karikákra vágjuk. 
Felforrósítjuk a vajat, lepirítjuk benne a húst, rátesszük a paprikát, a pórét, és összepirítjuk. Sózzuk, borsozzuk, beleszórjuk a kurkumát is.
Ráöntjük a tejszínt, beletesszük a kapribogyót és a dióbelet, valamint a félretett almadarabokat, és 1–2 percen át forraljuk.
A ragut betöltjük az almába, ha maradna belőle, köré tesszük, és a sütőben még 15–20 percig sütjük. Ha elkészült, tálaljuk. 

Hozzávalók

60 dkg (4 nagyobb) alma 
30 dkg szárnyashús
10 dkg színes paprika
1 szál póréhagyma
3 dkg vaj
1 csipet kurkuma 
2 dl tejszín
1 evőkanál kapribogyó
2 dkg pörkölt dióbél

