Szedres-almás pite

A tészta hozzávalóit lágy tésztává gyúrjuk. Folpackba csomagoljuk, 1/2 órára hűtőbe tesszük. Közben a hámozott almát cikkekre vágjuk, hozzáadjuk a szedret, a gyömbért és ízlés szerinti cukrot. Összeforgatjuk.
A tésztát 2 felé osztjuk és kinyújtjuk. Kerek formát kibélelünk az egyik tésztával. Ráhalmozzuk a gyümölcsöt. A tetejére vajdarabkákat teszünk.
A tészta szélét megkenjük tojással, és befedjük a másik kinyújtott tésztával. A széleket összenyomkodjuk. Megkenjük tojással. Tetejére csipetnyi fahéjat és cukrot szórunk. Villával megszurkáljuk, hogy a keletkező gőz távozhasson. Előmelegített sütőben 180 fokon 50 percig sütjük az alsó rácson.
Hozzávalók

A tésztához: 
50 dkg liszt 
25 dkg vaj 
10 dkg porcukor 
reszelt citromhéj 
2 db tojás 
kevés tej 
A töltelékhez: 
50 dkg savanykás alma
1 maréknyi szeder 
1/2 kávéskanál gyömbér 
ízlés szerinti cukor 
vaj 
A tetejére:
tojás
fahéj
cukor
